Avokadoslekten

Avokadoslekten (Persea) er en planteslekt av eviggrønne løvtrær i laurbærfamilien. Slekten omfatter om lag 150 arter i tropiske og subtropiske strøk. Den mest kjente arten er avokado (P. americana).

Artene er busker til middels høye trær. Barken er rødbrun og tynn. Bladene sitter spredt og dufter. De gule blomstene er tvekjønnede med 9 pollenbærere som har 4 pollensekker. Frukten er et bær, som er ovalt til pæreformet med mørkeblå til svart farge. 

Om lag 70 av artene vokser i Amerika nordover til Sørstatene, om lag 80 arter i Asia fra India og Sri Lanka til Korea og Japan, og én art, Persea indica, på Kanariøyene, Madeira og Azorene. I miocen og pliocen fantes Persea også i California og Sør-Europa, men døde ut der da klimaet endret seg slik at sommerregnet forsvant, og vintrene ble kaldere.

 Utvalg av arter 
miniatyr|Blad hos Persea macrantha
Noen av de viktigste artene omfatter:

 Avokadoslekten (Persea)
 Avokado (Persea americana)
 Persea americana var. drymifolia
 Persea americana var. floccosa
 Persea americana var. guatemalensis
 Persea americana var. nubigena
 Persea americana var. steyermarkii
 Coyo (Persea schiedeana)
 Persea alpigena
 Persea borbonia 
 Persea caerulea
 Persea cinerascens
 Persea donnell-smithii
 Viñátigo (Persea indica)
 Lingue (Persea lingue)
 Persea longipes
 Persea palustris 
 Persea skutchii
 Machilus
 Machilus edulis = syn. Persea edulis
 Machilus ichangensis = syn. Persea ichangensis 
 Machilus japonica = syn. Persea japonica
 Machilus kobu = syn. Persea kobu
 Machilus macrantha = syn. Persea macrantha
 Machilus nanmu = syn. Persea nanmu
 Machilus thunbergii = syn. Persea thunbergii
 Machilus yunnanensis = syn. Persea yunnanensis

Alle de asiatiske artene regnes til Machilus. I Flora of China oppfattes denne gruppen som en egen slekt, men de fleste forskere regner den som en underslekt under Persea.

 Litteratur 





 Eksterne lenker 


Kategori:Laurbærfamilien
Kategori:Planter formelt beskrevet av Philip Miller